Emmelie De Forest i Lind Sognehus – Herning
Koncerten byder på nye fortolkninger af klassikere som Dansevise, To lys på et bord, Poupée de cire, poupée de son, Volare og Eres tú (Rør ved mig) samt udvalgte favoritter fra senere årtier, blandt andet Främling, Danse i måneskin og Fra Mols til Skagen, flettet sammen med Emmelies egne sange – herunder vindersangen Only teardrops og nyere materiale fra hendes eget univers, der trækker tråde til den samme europæiske sangtradition. Gennem personlige fortællinger og intime arrangementer tager Emmelie publikum med på en rejse gennem Europas musikalske historie, hvor franske, italienske, spanske, svenske, engelske og danske sange mødes i et fælles univers. Undervejs fortæller hun om sangene, historierne bag dem og om, hvordan de har været med til at forme hendes egen musik og kunstneriske identitet. På scenen står Emmelie de Forest sammen med to musikere i et intimt trioformat med klaver, guitar, mandolin, dobro, autoharpe og flerstemmige vokaler. Fra Dansevise til Only Teardrops er en koncert om sangene, minderne og musikken, der stadig formår at samle og bevæge mennesker på tværs af generationer og landegrænser.